509. raskas erityispommitusrykmentti

509. Raskas Erityispommitusrykmentti (, myöhemmin ) on Wendoverissa, Utahissa muodostettu yhdysvaltalainen lento-osasto eli lentävä joukko-osasto. Se perustettiin operaatio Silverplatessa (). Yksikön tarkoitus oli luoda valmius atomipommien pudottamiseen sekä kyetä lentohyökkäyksiin raskailla Boeing B-29 Superfortress-pommituskoneilla. 509:nnen muodostaminen aloitettiin syyskuussa 1944. Yksikön ensimmäinen komentaja oli eversti Paul Tibbets ja varakomentaja everstiluutnantti Thomas J. Classen. Joukkoyksikkö käsitti 1 500 sotilashenkilöä ja sen sotilaspastori eli kenttäpappi oli luterilainen William Downey.

Rykmenttiin kuului 393. raskaan pommituslentolaivueen, joka toimi alkujaan Nebraskasta, ohella muitakin joukkoyksiköitä kuten 1. erillinen taisteluvälinelaivue. Pommituslentolaivueen kalustona oli viisitoista B-29 pommikonetta, ja laivueen päällikönä oli majuri Charles Sweeney. Koneista kymmenen siirrettiin merialueiden harjoituksiin Havannaan Kuubaan, ennen siirtoa Wendoverin kautta Mariaaneille. Sekä Wendoverissa että Havannassa, oli tämä yksikkö saanut huolimattomasti pukeutuvien ja räyhääjän maineen että lempinimen Koskemattomat. Laivueen erityistehtävä, sekä erioikeudet aiheuttivat runsaasti kadehdintaa ja ylenkatsontaa, muun muassa siihen suuntautuneen pilkanteon muodossa toisten Japaniin lentävien pommitusyksiköiden taholta Tinianissa. Jopa sen komentaja koetettiin syrjäyttää sekä rykmentti hajottaa. Yksikössä ei moitteeton pukeutuminen ollut sotilaallisen puhuttelutavan ohella suuressa suosiossa, sen sijaan siellä arvostettiin sitäkin suuremmin vaitiolotaitoa – sen tehtävähän oli ollut huippusalainen. Juuri siksi vallinnut suuri epätietoisuus odottavasta missiosta: oli aiheuttanut monille yksikön jäsenille paljon turhautuneisuutta ja päänvaivaa – kuten tehtävän mielekkyyteen liittyvää jatkuvaa pohdiskelua ja arvuuttelua, sekä tämä näkyi muun muassa motivaatioon liittyneinä vaikeuksina, näkyen juuri tuollaisena räyhäämisenä ja muina häiritsevinä lieveilmiöinä.

Joukko-osaston erilliset toimintayksiköt 

393. raskas pommituslentolaivue
320. kuljetuslentolaivue
390. huoltolentoryhmä
603. pioneerilaivue (ilmavoimat)
1027. huoltolaivue (ilmavoimat)
1395. sotapoliisikomppania
1. erillinen taisteluvälinelaivue (lisätty hieman ennen Mariaaneille saapumista)

Kesä-heinäkuussa lentoryhmä siirrettiin Mariaaneille Tinianiin, mistä se pommitti Hiroshimaa ja Nagasakia. Muita lentopommituksia suoritettiin käyttämällä keltaisiksi maalattuja, niin kutsuttuja korttelipommeja: lempinimeltänsä Kurpitsa. Nämä olivat Fat Mania muistuttavia sekä suunnilleen saman painoisia (Fat Manin paino oli 10 200 paunaa) sisältäen ydinräjähteen sijasta konventionaalisen taistelulatauksen.

Toisen maailmansodan jälkeen 
Japanin antauduttua eli toisen maailmansodan päätyttyä 509. raskas erityispommitusrykmentti siirrettiin marras-joulukuussa 1945 Uuteen Meksikoon Roswelliin. Siellä yhdelle yksikön koneelle tapahtui onnettomuus, jossa kuoli kapteeni David Semple.

Myöhemmin joukko-osasto osallistui Operaatio Crossroadsiin (). Nämä ydinkokeet suoritettiin Bikinillä kesä-heinäkuussa 1946. Toinen koelatauksista räjäytettiin lentopudotuksena kohdealueella, B-29 koneesta nimeltä Dave's Dream, joka oli entinen Big Stink. 

Yksikön käyttämät aseistuksen detaljit, toiminta ja koulutusmenetelmät sekä monet muutkin (yksikköön, sekä sen aseisiin liittyvät yksityiskohdat) asiat olivat hyvin pitkään salattuja. Esimerkiksi ensimmäiset valokuvat sen käyttämistä atomiaseista julkistettiin vasta joulukuussa 1960, John F. Kennedyn valtakaudella.

Laivue on sittemmin operoinut Peasen lentotukikohdassa, New Hampshiressa ja se on kuulunut Yhdysvaltain strategisiin ilmavoimiin (SAC). Vuoden 1970 vaiheilla sillä oli käytössään FB-111A Aardvark -monitoimilentokone, jolloin pommituskoneen ominaisuudessa. Aseistuksen kapasiteettina olivat ainakin Boeing AGM-69 SRAM -ohjukset. Nämä laukaistiin lentokoneista ja ne olivat taktisia ydinaseita. Yksikkö on käyttänyt myös B-50, B-47 ja B-52 -tyyppien pommikoneita toiminnassaan. Myöhemmin rykmentti on saanut käyttöönsä häivepommittajat, jotka ovat tyyppiä B-2 Spirit. Yksikön komentajana oli vuonna 2018  prikaatikenraali Paul W. Tibbets IV. Hän on lentänyt useita eri raskaita pommikoneiden tyyppejä.'

Nykyisellään (2022) 509. pommitusrykmentti toimii AFB Whitemanista, Missourista käsin.

Lähteet
http://www.enolagay509th.com/ (Sivustoon viitattu 22.9.2013, viitekohta on alasivu.)
http://www.hill.af.mil/library/factsheets/factsheet.asp?id=5977  (Viitattu 21.9.2013)
http://www.mphpa.org/classic/HICC/HICC_CG.htm (Sivustoon viitattu 22.9.2013, viitekohta on alasivu.)
Max Morgan Witts & Gordon Thomas: Enola Gay – Pommikone Hiroshiman yllä, Wsoy, 1981

Viitteet 

Yhdysvaltain ilmavoimat